CELEX: 62008TN0042
Language: et
Date: 2008-01-24 00:00:00
Title: Kohtuasi T-42/08: 24. jaanuaril 2008 esitatud hagi — Shetland Islands Council versus komisjon

12.4.2008   
            
            
               ET
            
            
               Euroopa Liidu Teataja
            
            
               C 92/35
            
         24. jaanuaril 2008 esitatud hagi — Shetland Islands Council versus komisjon
   (Kohtuasi T-42/08)
   (2008/C 92/71)
   Kohtumenetluse keel: inglise
   Pooled
   
      Hageja: Shetland Islands Council (esindajad: barrister E. Whiteford, solicitor R. Murray, R. Thompson, QC)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada otsuse artikli 1 lõige 2 ning artiklid 3, 4 ja 5;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja on ametiasutus, kes tegi kalandussektorile toetusmakseid kahe üldise abimeetme raames: „Abi kalapüügi ja kalatöötlemissektorile” ning „Abi kalakasvatussektorile”, mis koosnesid eri tüüpi abikavadest. Komisjon leidis, et abi, mida Ühendkuningriik rakendas „Kalalaevade moderniseerimiskava” alusel, oli ühisturuga kokkusobimatu, kuna abi anti moderniseerimiskavadele, mis mõjutas mahutavuse ja mootorivõimsuse kaudu püügimahtu.
   Hageja palub hagiavalduses tühistada EÜ artikli 230 alusel komisjoni 13. novembri 2007. aasta otsuse C 37/06 (ex NN 94/05) Ühendkuningriigis rakendatud kalalaevade moderniseerimiskava kohta. Täpsemalt palub hageja tühistada vaidlustatud otsuse artikli 1 lõike 2 ning artiklid 3, 4 ja 5 kahel põhjusel:
   
               1)
            
            
               komisjon rikkus õigusnormi, leides, et maksed mootori asendamiseks või uuendamiseks, mis ei mõjutanud kalalaevade kogumahutavust ega mootorivõimsust, „mõjutavad mahutavuse ja mootorivõimsuse kaudu püügimahtu” määruse (EÜ) nr 2792/1999 (1) artikli 9 lõike 1 punkti c alapunkti i tähenduses ja on seega ühisturuga kokkusobimatu;
            
         
               2)
            
            
               komisjon rikkus õigusnormi, leides, et abi tagastamine on kooskõlas:
               
                           a)
                        
                        
                           nõukogu määruse (EÜ) nr 659/1999 (2) artikli 14 lõikega 1;
                        
                     
                           b)
                        
                        
                           õiguskindluse, õiguspärase ootuse kaitse ja võrdse kohtlemise üldpõhimõtetega.
                        
                     
         
      (1)  Nõukogu 17. detsembri 1999. aasta määrus (EÜ) nr 2792/1999, millega kehtestatakse kalandussektorile ühenduse struktuuriabi andmise üksikasjalikud eeskirjad ja kord (EÜT L 337, lk 10; ELT eriväljaanne 04/04, lk 179).
   
      (2)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).